Komisijos sprendimas
1999 m. gegužės 31 d.
iš esmės pripažįstantis dokumentų, pateiktų nuodugniai patikrinti dėl ZA 1296 (mezotriono), natrio metiljodsulfurono (AEF 115008), siltiofamo (MON 65500) ir Gliocladium catenulatum galimo įrašymo į Tarybos direktyvos 91/414/EEB dėl augalų apsaugos produktų pateikimo į rinką I priedą, išsamumą
(pranešta dokumentu Nr. C(1999) 1400)
(tekstas svarbus EEE)
(1999/392/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 1999/1/EB [2], ypač į jos 6 straipsnio 3 dalį,
kadangi:
(1) kadangi Direktyvoje 91/414/EEB (toliau - direktyva) yra numatyta parengti veikliųjų medžiagų, kurias leidžiama naudoti augalų apsaugos produktuose, Bendrijos sąrašą;
(2) kadangi pareiškėjai pateikė valstybių narių institucijoms dokumentus dėl keturių veikliųjų medžiagų, kad į direktyvos I priedą būtų įrašytos veikliosios medžiagos;
(3) kadangi 1998 m. balandžio 23 d. Zeneca Agrochemicals pateikė Jungtinės Karalystės institucijoms dokumentus dėl veikliosios medžiagos ZA 1296 (mezotriono);
(4) kadangi 1998 m. gruodžio 14 d. Hoechst Schering Agrevo GmbH pateikė Vokietijos institucijoms dokumentus dėl veikliosios medžiagos natrio metiljodsulfurono (AEF 115008);
(5) kadangi 1998 m. gruodžio 14 d. Monsanto Crop Protection pateikė Airijos institucijoms dokumentus dėl veikliosios medžiagos siltiofamo (MON 65500);
(6) kadangi 1998 m. gegužės 19 d. Kemira Agro Oy pateikė Suomijos institucijoms dokumentus dėl veikliosios medžiagos Gliocladium catenulatum;
(7) kadangi minėtos institucijos pateikė Komisijai dokumentų išsamumo pirmojo patikrinimo rezultatus dėl II priede numatytų duomenų ir informacijos reikalavimų, o bent vieno augalų apsaugos produkto, savo sudėtyje turinčio minimos veikliosios medžiagos, atveju - direktyvos III priedo reikalavimų; kadangi vėliau pagal 6 straipsnio 2 dalies nuostatas pareiškėjai pateikė Komisijai ir kitoms valstybėms narėms dokumentus;
(8) kadangi dokumentai dėl ZA 1296 (mezotriono), natrio metiljodsulfurono (AEF 115008), siltiofamo (MON 65500) ir Gliocladium catenulatum 1999 m. vasario 11 d. buvo perduoti Augalų sveikatos nuolatiniam komitetui;
(9) kadangi direktyvos 6 straipsnio 3 dalyje reikalaujama Bendrijos lygiu patvirtinti, kad dokumentai iš esmės atitinka direktyvos II priede numatytus duomenų ir informacijos reikalavimus, o bent vieno augalų apsaugos produkto, savo sudėtyje turinčio minimos veikliosios medžiagos, atveju - direktyvos III priede numatytus reikalavimus;
(10) kadangi toks patvirtinimas yra būtinas, kad būtų atliktas nuodugnus dokumentų patikrinimas, o taip pat, kad valstybėms narėms būtų suteikta galimybė išduoti laikiną registraciją augalų apsaugos produktams, savo sudėtyje turintiems šios veikliosios medžiagos, deramai atsižvelgus į direktyvos 8 straipsnio 1 dalyje nustatytas sąlygas, ypač į sąlygą išsamiai įvertinti veikliąją medžiagą ir augalų apsaugos produktą pagal direktyvos reikalavimus;
(11) kadangi toks sprendimas nepanaikina galimybės prašyti pareiškėjo pateikti papildomus duomenis arba informaciją, jei nuodugnaus patikrinimo metu paaiškėtų, kad tokia informacija arba duomenys yra reikalingi sprendimui priimti;
(12) kadangi valstybės narės ir Komisija susitarė, kad Jungtinė Karalystė tęs nuodugnų dokumentų dėl ZA 1296 (mezotriono) patikrinimą, Vokietija - nuodugnų dokumentų dėl natrio metiljodsulfurono (AEF 115008) patikrinimą, Airija - nuodugnų dokumentų dėl siltiofamo (MON 65500) patikrinimą, o Suomija - nuodugnų dokumentų dėl Gliocladium catenulatum patikrinimą;
(13) kadangi Jungtinė Karalystė, Vokietija, Airija ir Suomija kuo greičiau, bet ne vėliau kaip per vienerius metus praneš Komisijai savo tyrimų išvadas kartu su rekomendacijomis dėl įrašymo arba neįrašymo ir visas su tuo susijusias sąlygas; kadangi, gavus šį pranešimą, remiantis visų valstybių narių sukaupta patirtimi, bus tęsiamas nuodugnus patikrinimas Augalų sveikatos nuolatiniame komitete;
(14) kadangi šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šie dokumentai yra laikomi iš esmės atitinkančiais II priede numatytus duomenų ir informacijos reikalavimus, o augalų apsaugos produkto, savo sudėtyje turinčio minimos veikliosios medžiagos, atveju - direktyvos III priedo reikalavimus, atsižvelgiant į siūlomą naudojimą:
1. "Zeneca Agrochemicals" Komisijai ir valstybėms narėms pateikti dokumentai dėl ZA 1296 (mezotriono) kaip veikliosios medžiagos įrašymo į Direktyvos 91/414/EEB I priedą, kurie 1999 m. vasario 11 d. buvo perduoti Augalų sveikatos nuolatiniam komitetui;
2. "Hoechst Schering Agrevo GmbH" Komisijai ir valstybėms narėms pateikti dokumentai dėl natrio metiljodsulfurono (AEF 115008) kaip veikliosios medžiagos įrašymo į Direktyvos 91/414/EEB I priedą, kurie 1999 m. vasario 11 d. buvo perduoti Augalų sveikatos nuolatiniam komitetui;
3. "Monsanto Crop Protection" Komisijai ir valstybėms narėms pateikti dokumentai dėl siltiofamo (MON 65500) kaip veikliosios medžiagos įrašymo į Direktyvos 91/414/EEB I priedą, kurie 1999 m. vasario 11 d. buvo perduoti Augalų sveikatos nuolatiniam komitetui;
4. "Kemira Agro Oy" Komisijai ir valstybėms narėms pateikti dokumentai dėl Gliocladium catenulatum kaip veikliosios medžiagos įrašymo į Direktyvos 91/414/EEB I priedą, kurie 1999 m. vasario 11 d. buvo perduoti Augalų sveikatos nuolatiniam komitetui.
2 straipsnis
Šis sprendimas skirtas valstybėms narėms.
Priimta Briuselyje, 1999 m. gegužės 31 d.